《送寇谏议赴青州》
宋代·王禹偁

表海镇峥嵘，枢臣辍禁庭。
两蕃申族帐，七县造图经。
密勿君恩异，循良祖德馨。
旌旗驱驿路，鼓角出郊垧。
归梦寻温树，行尘动福星。
上仪三道判，排设十间厅。
风静衙门戟，霜寒郡阁铃。
看山楼号白，封社土分青。
花好诗难惜，梨甘酒易醒。
徵还都几日，莫爱妓娉婷。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。